
Министерство на околната среда и водите


Регионална инспекция по околната среда и водите - Монтана

Д О К Л А Д

от контролна проверка по прилагане на екологичното законодателство

Обект: Предприятие за производство на резервни части за железопътния транспорт в                  гр. Белоградчик, ул. „Любен Каравелов“  № 5, с оператор ЕТ„Транском С - Николай Панталеев“.  
Дата на извършване на проверката: 14.08.2018 г.

Място на извършване на проверката: гр. Белоградчик, ул. „Любен Каравелов“  № 5
Проверени компоненти и фактори на околната среда:

· Отпадъци

· Опасни химични вещества

Цели на проверката:

Провеждане на планов текущ контрол по компоненти и фактори на околната среда за изпълнение изискванията на:

· Закона за управление на отпадъците (ЗУО)
· Наредба № 1  за реда и образците, по които се предоставя информация за дейностите по отпадъците, както и реда за водене на публични регистри (Наредба №1/2014г.)
· Наредба за изискванията за третиране и транспортиране на производствените и на опасните отпадъци
· Наредба за определяне на реда и размера за заплащане на продуктова такса
· Закон за защита от вредното въздействие на химичните вещества и смеси (ЗЗВВХВС), вкл. Регламент (ЕО) № 1907/2006 относно регистрацията, оценката, разрешаването и ограничаването на химикали (REACH) и Регламент (ЕО) № 850/2004 (POPs)

· Наредба за реда и начина за съхранение на опасни химични вещества и смеси
Извършени дейности:

С писмо на РИОСВ – Монтана, операторът е уведомен за датата на проверката, към което е приложена Заповед № РД-238/13.08.2018 г. на директора на РИОСВ – Монтана за извършване на комплексна проверка на място на обект за производство на резервни части за железопътния транспорт в гр. Белоградчик, ул. „Любен Каравелов“  № 5, с оператор ЕТ„Транском С - Николай Панталеев“.  
На 14.08.2018 г. на основание чл. 148, ал. 3 от Закона за опазване на околната среда и във връзка с изпълнението на плана за контролната дейност на РИОСВ – Монтана за 2018 г. и Заповед № РД-238/13.08.2018 г. на директора на РИОСВ – Монтана се извърши проверка на обекта и беше съставен Констативен протокол № КПКД-59/14.08.2018 г.
Проверени са:

· Площадки и склад за съхранение на отпадъци;
· Документи и данни, свързани със законовите и подзаконови нормативни актове по околна среда.

Констативна част:

Основна дейност на дружеството на обекта – производство на резервни части за ЖП транспорта - метални, гумени и металогуменни изделия
Производствената дейността се извършва в масивно двуетажна сграда, в коята са обособени  производствени цехове.
От дейността на фирмата се генерират производствени отпадъци, попадащи в обхвата на ЗУО, които предварително се съхраняване на мястото на образуване до предаването им на фирми за последващо третиране. Съгласно чл. 35, ал. 2 от ЗУО за извършване на тази дейност не се изисква наличие на разрешение по чл. 67 или регистрационен документ по чл. 78 от ЗУО. 
Каучуковата смес се доставя в готов вид от български доставчик. 
Детайлите се обработват само механично. Не се боядисват, грундират и лакират.

Не се произвеждат, употребяват или съхраняват химични вещества в самостоятелен вид, в смеси или в изделия или смеси, които са класифицирани в категория на опасност, съгласно регламент ЕО №1272/2008 за класифицирането, етикетирането и опаковането на вещества и смеси (CLP).

Към момента на проверката се образуват и има налични количества на отпадъци от каучукови пресовки, черни и цветни метали.
Към момента на проверката наличните отпадъци се съхраняват разделно на обособени места.       

Събраните СБО се съхраняват в 2 броя контейнери тип „Бобър”, разположени в двора на предприятието. Контейнерите се обслужват от „Еко Титан” ЕООД.

За образуваните отпадъци фирмата не е извършила класификация по реда на Наредба      № 2/2014 г. за класификация на отпадъците.

Проверката е и по чл. 14 и чл. 59 от ЗУО и Наредбата за определяне на реда и размера за заплащане на продуктова такса.

Готовата продукция  се реализира на българския пазар опакована. Дружеството е лице по  чл. 14, ал. 2 от Закона за управление на отпадъците – ЗУО  пуска на вътрешния пазар опаковани изделия, след употребата на които се образуват масово разпространени отпадъци от опаковки. При опаковане на готовата продукция се използват опаковки от следните материали: пластмаса (полиетиленови пликове (спейсбег) за детайлите) и хартия и картон (кашони). Не са представини документи за изпълнение на задълженията на фирмата по чл. 14 и чл. 59 от ЗУО и съгласно изискванията на Наредбата за определяне на реда и размера за заплащане на продуктова такса (Наредбата):

Заключение:

От извършената проверка са дадени четири броя предписания за привеждането дейността на обекта в съответствие с изискванията на Закона за управление на отпадъците (ЗУО) и подзаконовите му нормативни актове.
От извършената проверката няма дадени предписания.

Приоритети за последваща контролна дейност:

· Контрол по изпълнение на дадените предписания;
· Законосъобразно управление на отпадъците – контрол по изпълнение на задълженията на оператора, вменени му в ЗУО;

